2. ΑΝΑΓΚ. ΝΟΜΟΣ υπ’ αριθ. 2611 της 29/29 Οκτ. 1940 (ΦΕΚ Α΄ 347) Περί διατυπώσεων προς ναύλωσιν ελληνικών πλοίων δι’ ωρισμένας μεταφοράς. Άρθρ.1.-«1.Από της ισχύος του παρόντος Νόμου απαγορεύεται η άνευ προηγουμένης αδείας του Υφυπουργού της Εμπορικής Ναυτιλίας ναύλωσις οιουδήποτε ελληνικού πλοίου χωρητικότητος ολικής ανωτέρας των 30 κόρων προς μεταφοράν επιβατών ή και εμπορευμάτων α)μεταξύ Ελληνικών λιμένων ή β)μεταξύ τούτων και λιμένων κειμένων εντός της Μεσογείου, Προποντίδος, Ευξείνου Πόντου, ή γ)μεταξύ λιμένων κειμένων εντός της Μεσογείου, Προποντίδος, και Ευξείνου Πόντου, ή δ)εκ των ως άνω λιμένων προς οιονδήποτε άλλον προορισμόν. 2.Προς έκδοσιν της κατά την προηγουμένην παράγραφον αδείας, ήτις δύναται να παρέχηται υπό ωρισμένους όρους και προϋποθέσεις τιθεμένους υπό του Υφυπουργού της Εμπορικής Ναυτιλίας είτε καθ’ εκάστην συγκεκριμένην περίπτωσιν ναυλώσεως είτε γενικώς δι’ ωρισμένας κατηγορίας ναυλώσεων ή δι’ ωρισμένα πλοία κατά κατηγορίας είδους, προορισμού, χωρητικότητος κλπ. απαιτείται υποβολή αιτήσεως εκ μέρους του οικείου πλοιοκτήτου ή εφοπλιστού ή ναυλομεσίτου, εν η να αναφέρωνται οι όροι της προτεινομένης ναυλώσεως. 3.Τας ως άνω αδείας ναυλώσεως δύναται, εξουσιοδοτούμενος δι’ αποφάσεως του Υφυπουργού της Εμπορικής Ναυτιλίας, δημοσιευομένης εις την Εφημερίδα της Κυβερνήσεως, να παρέχη ως προς πλοία οριζόμενα δια της αυτής αποφάσεως είτε κατά κατηγορίαν χωρητικότητος, είδους, προορισμού κλπ. είτε δι’ εκτέλεσιν ωρισμένων γραμμών, ο παρά τη Διοικήσει Θαλασσίων Μεταφορών αρμόδιος Διευθυντής, όστις, εγκρίσει του ιδίου Υφυπουργού, δύναται ωσαύτως να αναθέτη και εις άλλας, εκτός του Πειραιώς, λιμενικάς ή προξενικάς  αρχάς της δι’ ωρισμένας ως άνω κατηγορίας πλοίων ή γραμμών άσκησιν των κατά την παρούσαν παράγραφον ανατεθεισών αυτώ αρμοδιοτήτων. 4.Δι’ αποφάσεων του Υφυπουργού της Εμπορικής Ναυτιλίας επιτρέπεται όπως η απαγόρευσις περί ης η παρ. 1 του παρόντος άρθρου α)επεκτείνηται και εις μικροτέρας χωρητικότητος πλοία ως και εις πλοιάρια ή οιαδήποτε άλλα πλωτά ναυπηγήματα ή και δι’ εκτέλεσιν μεταφορών μεταξύ οιωνδήποτε λιμένων κειμένων εκτός της Μεσογείου, ή β)περιορίζηται είτε εις πλοία ωρισμένης μόνον χωρητικότητος, είδους ή προορισμού είτε εις εκτέλεσιν μεταφορών μεταξύ ωρισμένων μόνον λιμένων ή μεταξύ λιμένων ορισμένων μόνον περιοχών εντός ή εκτός της Μεσογείου. 5.Πάσα ναύλωσις συναπτομένη κατά παράβασιν των διατάξεων του παρόντος άρθρου είναι αυτοδικαίως άκυρος. 6.Αι διατάξεις του παρόντος άρθρου έχουσιν εφαρμογήν και επί μεταφορών, δι’ ας δεν έχει ή δεν πρόκειται να συναφθή ναύλωσις, και ων απαγορεύεται η εκτέλεσις άνευ της κατά το παρόν άρθρον αδείας του Υφυπουργού της Εμπορικής Ναυτιλίας». Το άρθρ. 1 αντικατεστάθη ως άνω δια του άρθρ. 2 Α.Ν. 2792/1941. Άρθρ.2.-1.Δια πάσαν παράβασιν των διατάξεων του προηγουμένου άρθρου τιμωρείται ο κατά το αυτό άρθρον υπόχρεως εις υποβολήν αιτήσεως πλοιοκτήτης ή εφοπλιστής ή ο ενεργήσας την ναύλωσιν μεσίτης δια χρηματικής ποινής 50.000 μέχρι 500.000 δραχμών, ως και δια φυλακίσεως από τριών μηνών μέχρις ενός έτους, μη επιτρεπομένης της μετατροπής ή εξαγοράς της ποινής. 2.Ανεξαρτήτως της ως άνω ποινικής διώξεως, απαγορεύεται ο απόπλους παντός πλοίου υπαγομένου εις τας διατάξεις του παρόντος Νόμου, εφ’ όσον δεν έχει τύχει της κατά το προηγούμενον άρθρον απαιτουμένης αδείας ναυλώσεως. 3.Η ισχύς του παρόντος Νόμου, ούτινος αι λεπτομέρειαι καθορισθήσονται δι’ αποφάσεως του υφυπουργού της Εμπορικής Ναυτιλίας, άρχεται από της δημοσιεύσεώς του εις την Εφημερίδα της Κυβερνήσεως. Σελ. 381 Διάφορες Διατάξεις 19.Δ.ω.1-2 